РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/97-20

8. мај 2020. године

Б е о г р а д

**З А П И С Н И К**

**84. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 8. МАЈА 2020. ГОДИНЕ**

Седница је почела у 09,30 часова.

 Седници је председавао Петар Петровић, председник Одбора.

Седници су присуствовали чланови Одбора: Славишa Булатовић, Неђо Јовановић, Ђорђе Комленски, Милетић Михајловић, Јован Палалић, Марко Парезановић и др Балинт Пастор.

 Седници је присуствовала и Александра Мајкић, заменик члана Биљане Пантић Пиља.

 Седници нису присуствовали чланови Одбора: Михаило Јокић, Александар Мартиновић, Жарко Мићин, Наташа Мићић, Вјерица Радета, Душан Петровић, Срето Перић и Татјана Мацура, нити њихови заменици.

Седници су присуствовали и Зоран Касаловић, државни секретар у Министарству државне управе и локалне самоуправе и Саша Могић, помоћник министра државне управе и локалне самоуправе.

Председник Одбора је констатовао да су испуњени услови за рад и пуноважно одлучивање након чега је ставио на гласање, а чланови Одбора су **једногласно** утврдили следећи

Д н е в н и р е д:

1. Разматрање Предлога закона о измени и допуни Закона о избору народних посланика, који је поднела Влада (011-566/20 од 06. 05. 2020. године), у начелу;
2. Разматрање Предлога закона о измени Закона о локалним изборима, који је поднела Влада (011-565/20 од 06. 05. 2020. године), у начелу.

Пре преласка на рад по тачкама утврђеног дневног реда председник Одбора је ставио на гласање, а чланови и заменици чланова Одбора су **једногласно**, без примедби усвојили записнике са: 81. седнице Одбора, одржане 27. фебруара 2020. године; Записник са 82. седнице Одбора, одржане 29. фебруара 2020. године и Записник са 83. седнице Одбора, одржане 3. марта 2020. године.

**ПРВА ТАЧКА -** Разматрање Предлога закона о измени и допуни Закона о избору народних посланика, који је поднела Влада (011-566/20 од 06. 05. 2020. године), у начелу.

 **Петар Петровћ** је обавестио присутне да се предложеним законским изменама омогућује да општинске, односно градске управе могу оверавати потписе бирача који подржавају изборну листу у свим градовима и општинама, како оним где су именовани јавни бележници, тако и тамо где јавних бележика нема. Рекао је да се повећањем броја овлашћених оверитеља предупређује опасност да дође до већих окупљања изборних актера и активиста, превеликог броја лица у прoсторијама и испред просторија надлежних органа, с обзиром на то да је и даље потребно предузимати мере против ширења заразне болести.

Председник Одбора је отворио расправу у вези са овом тачком дневног реда, па како се нико није јавио за реч, закључио је расправу и ставио на гласање предлоге:

- да Одбор у складу са чланом 155. став 2. Пословника Народне скупштине, одлучи да предложи Народној скупштини да прихвати Предлог закона о измени и допуни Закона о избору народних посланика, у начелу;

-да за известиоца Одбора на седници Народне скупштине буде одређен Петар Петровић, председник Одбора.

 Чланови и заменици чланова Одбора су **једногласно** прихватили ове предлоге.

**ДРУГА ТАЧКА** - Разматрање Предлога закона о измени Закона о локалним изборима, који је поднела Влада (011-565/20 од 06. 05. 2020. године), у начелу.

**Петар Петровћ** је обавестио присутне да се предложеним законским изменама омогућује да општинске, односно градске управе могу оверавати потписе бирача који подржавају изборну листу у свим градовима и општинама, како оним где су именовани јавни бележници, тако и тамо где јавних бележика нема. Рекао је да се повећањем броја овлашћених оверитеља предупређује опасност да дође до већих окупљања изборних актера и активиста, превеликог броја лица у прoсторијама и испред просторија надлежних органа, с обзиром на то да је и даље потребно предузимати мере против ширења заразне болести.

Председник Одбора је отворио расправу у вези са овом тачком дневног реда, па како се нико није јавио за реч, закључио је расправу и ставио на гласање предлоге:

- да Одбор у складу са чланом 155. став 2. Пословника Народне скупштине, одлучи да предложи Народној скупштини да прихвати Предлог закона о измени Закона о локалним изборима, у начелу;

-да за известиоца Одбора на седници Народне скупштине буде одређен Петар Петровић, председник Одбора.

 Чланови и заменици чланова Одбора су **једногласно** прихватили ове предлоге.

Седница је завршена у 09,50 часова.

СЕКРЕТАР ПРЕДСЕДНИК

Сања Пецељ Петар Петровић